laion/Wikipedia-Exotic huggingface dataset:
მუჩინგის პროვინცია

მუჩინგის პროვინცია (ინგლ. Muchinga Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩინსალი. შეიქმნა 2011 წლის ნოემბერში ჩრდილოეთის პროვინციის 4 რაიონის და აღმოსავლეთის პროვინციის 1 რაიონის გაერთიანების შედეგად. სახელწოდება მიიღო პროვინციის ტერიტორიაზე მდებარე მუჩინგას მთის ქედის მიხედვით. პროვინციის ფართობი შეადგენს 87 806 კმ²-ს. მდებარეობს ქვეყნის აღმოსავლეთ ნაწილში. ესაზღვრება ტანზანიას (ჩრდილოეთით), მალავის (აღმოსავლეთით), აღმოსავლეთის პროვინციას (სამხრეთ-აღმოსავლეთით), ცენტრალურ პროვინციას (სამხრეთ-დასავლეთით), ლუაპულის პროვინციას (დასავლეთით) და ჩრდილოეთის პროვინციას (ჩრდილო-დასავლეთით). 2010 წლის მონაცემებით პროვინციის მოსახლეობის რაოდენობა შეადგენს 711 657 ადამიანს. ადმინისტრაციული თვალსაზრისით მუჩინგის პროვინცია დაყოფილია 6 რაიონად: ჩამა ჩინსალი ისოკა მაფინგა მპიკა ნაკონდე ↑ Statoids.com
ნიკო ვახანია

ნიკოლოზ ნიკოს ძე ვახანია (დ. 28 აგვისტო, 1930, ქუთაისი, საქართველოს სსრ — გ. 23 ივლისი, 2014, თბილისი, საქართველო) — ქართველი მათემატიკოსი და ალბათისტი. ფიზიკა-მათემატიკის მეცნიერებათა დოქტორი (1970), პროფესორი (1971), საქართველოს მეცნიერებათა ეროვნული აკადემიის წევრ-კორესპონდენტი (1988), აკადემიკოსი (2001). დაამთავრა თბილისის სახელმწიფო უნივერსიტეტი (1954). იყო საქართველოს მეცნიერებათა აკადემიის ნიკო მუსხელიშვილის სახელობის გამოთვლითი მათემატიკის ინსტიტუტის ალბათობის თეორიისა და ფუნქციური ანალიზის განყოფილების გამგე (1961-დან); ამავე ინსტიტუტის დირექტორი (1978-2006); ინსტიტუტის სამეცნიერო საბჭოს თავმჯდომარე (2008-2013); თბილისის სახელმწიფო უნივერსიტეტის კიბერნეტიკისა და გამოყენებითი მათემატიკის ფაკულტეტის დეკანი (1970-1973); თსუ შემთხვევით პროცესთა თეორიის კათედრის გამგე (1964-2006); საქართველოს მეცნიერებათა აკადემიის მათემატიკის და ფიზიკის განყოფილების აკადემიკოს-მდივნის მოადგილე; საქართველოს ცენტრალური საარჩევნო კომისიის წევრი (2003-2006); საქართველოს და უცხოეთის სამეცნიერო საზოგადოებების ჟურნალებისა და გამოცემების სარედაქციო კოლეგიების წევრი; ენციკლოპედია "საქართველოს" მთავრი სამეცნიერო-საკონსულტაციო საბჭოს თავმჯდომარე (1992-დან); გამოთვლითი მათემატიკის საერთაშორისო საკოორდინაციო კომიტეტის წევრი; საერთაშორისო ინოვაციის ფონდის წევრი; საერთაშორისო სტატისტიკური ინსტიტუტის წევრი; ნაციონალური გეოგრაფიის საზოგადოების წევრი. ნიკო ვახანიას ძირითადი შრომები ეხება ალბათობის თეორიისა და ფუნქციური ანალიზის, აგრეთვე გამოთვლითი მათემატიკის დიფერენციალურ განტოლებათა თეორიის პრობლემებს. გამოქვეყნებული აქვს ორი მონოგრაფია: "ალბათური განაწილებები წრფივ სივრცეებში" (1971, თბილისი, რუსულ ენაზე), "ალბათური განაწილებები ბანახის სივრცეებში" (მოსკოვი, 1985, რუსულ ენაზე. ამ დარგის ერთ-ერთი ყველაზე ციტირებული ნაშრომი). ორივე მონოგრაფია თარგმნილია ინგლისურ ენაზე და გამოქვეყნდა "ნორთ ჰოლანდისა" და "რეიდელის" გამომცემლობების მიერ (1981, 1987). ჯილდოები: ნ. მუსხელიშვილისა (1992) და ა. რაზმაძის (2003) სახელობის პრემიები; ივანე ჯავახიშვილის ორი მედალი (1976, 2000); ღირსების ორდენი (2000). К Юбилею Н.Н. Вахания "Теориа Вероятностей и ее применения" (2005, Москва) ვინ ვინ არის საქართველოში (1996-97, 1998-99, 2006, 2009) თბილისი, ენციკლოპედია (2002) ტარიელაძე ვ., ენციკლოპედია „საქართველო“, ტ. 3, თბ., 2014. — გვ. 220. საქართველოს მეცნიერებათა ეროვნული აკადემიის საიტი დაარქივებული 2015-10-11 საიტზე Wayback Machine. საიუბილეო კრებული
ელხოვოს თემი

ელხოვოს თემი (ბულგ. Община Елхово) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 15 935 ადამიანი, ხოლო ფართობი შეადგენს 701.7 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი ელხოვო. იამბოლის ოლქი ბულგარეთის ადმინისტრაციული დაყოფა ბულგარეთის თემები ოფიციალური საიტი (ბულგარული) ↑ НСИ Националният регистър на населените места <a href="https://wikidata.org/wiki/Track:Q12287889"></a><a href="https://wikidata.org/wiki/Track:Q3658617"></a>
სტრალჯის თემი

სტრალჯის თემი (ბულგ. Община Стралджа) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 13 205 ადამიანი, ხოლო ფართობი შეადგენს 676.29 კმ²-ს. მოიცავს 22 დასახლებულ პუნქტს. ადმინისტრაციული ცენტრია ქალაქი სტრალჯა. იამბოლის ოლქი ბულგარეთის ადმინისტრაციული დაყოფა ბულგარეთის თემები ოფიციალური საიტი (ბულგარული) ↑ НСИ Националният регистър на населените места <a href="https://wikidata.org/wiki/Track:Q12287889"></a><a href="https://wikidata.org/wiki/Track:Q3658617"></a>
ტუნჯის თემი

ტუნჯის თემი (ბულგ. Община Тунджа) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 23 937 ადამიანი, ხოლო ფართობი შეადგენს 1 218.88 კმ²-ს. მოიცავს 44 დასახლებულ პუნქტს. ადმინისტრაციული ცენტრია ქალაქი იამბოლი. იამბოლის ოლქი ბულგარეთის ადმინისტრაციული დაყოფა ბულგარეთის თემები Нов официален сайт на Община Тунджа Стар официален сайт на Община Тунджа დაარქივებული 2020-10-23 საიტზე Wayback Machine. ↑ НСИ Националният регистър на населените места <a href="https://wikidata.org/wiki/Track:Q12287889"></a><a href="https://wikidata.org/wiki/Track:Q3658617"></a>
ბოლიაროვოს თემი

ბოლიაროვოს თემი (ბულგ. Община Болярово) — თემი სამხრეთ-აღმოსავლეთ ბულგარეთში. შედის იამბოლის ოლქის შემადგენლობაში. თემის მოსახლეობაა 4 099 ადამიანი, ხოლო ფართობი შეადგენს 667.88 კმ²-ს. მოიცავს 20 დასახლებულ პუნქტს. ადმინისტრაციული ცენტრია ქალაქი ბოლიაროვო. იამბოლის ოლქი ბულგარეთის ადმინისტრაციული დაყოფა ბულგარეთის თემები ოფიციალური საიტი დაარქივებული 2020-09-27 საიტზე Wayback Machine. (ბულგარული) ↑ НСИ Националният регистър на населените места <a href="https://wikidata.org/wiki/Track:Q12287889"></a><a href="https://wikidata.org/wiki/Track:Q3658617"></a>
ჩრდილოეთის პროვინცია (ზამბია)

ჩრდილოეთის პროვინცია (ინგლ. Northern Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი კასამა. 2011 წლის ნოემბერში 4 რაიონი (ჩინსალი, ისოკა, მპიკა და ნაკონდე) გადავიდა ახლადჩამოყალიბებული მუჩინგის პროვინციის შემადგენლობაში. პროვინციის ფართობი შეადგენს 77 650 კმ²-ს. ესაზღვრება ლუაპულის პროვინციას (დასავლეთით) და მუჩინგის პროვინციას (აღმოსავლეთით), ასევე სახელმწიფოებს — კონგოს დემოკრატიულ რესპუბლიკას (ჩრდილოეთით) და ტანზანიას (ჩრდილო-აღმოსავლეთით). პროვინციის ტერიტორიაზე მდებარეობს 3 დიდი ტბა: ბანგვეულუ და მასთან ახლომდებარე ჭაობები, მვერუ-ვანტიპა და უდიდესი ტანგანიიკის ტბა (ჩრდილოეთით), რომელიც შეადგენს კონგოს დემოკრატიულ რესპუბლიკასთან და ტანზანიასთან ზამბიის საზღვრის ნაწილს 2010 წლის მონაცემებით პროვინციის მოსახლეობის რაოდენობა შეადგენს 1 105 824 ადამიანს. მოსახლეობის ზრდა (4,3 %) — ყველაზე მაღალია ქვეყანაში. ჩრდილოეთის პროვინციის მოსახლეობის თითქმის 13 % ცხოვრობს მის ადმინისტრაციულ ცენტრ — ქალაქ კასამაში. მოსახლეობის დიდი ნაწილი სოფლებში ცხოვრობს. პროვინციაში ყველაზე უფრო გავრცელებული ენაა — ბემბა. ადმინისტრაციული თვალსაზრისით ჩრდილოეთის პროვინცია დაყოფილია 12 რაიონად. ჩილუბი კაპუტა კასამა ლუვინგუ მბალა მპოროკოსო მპულუნგუ მუნგვი ნსამა სენგა-ჰილი ლუნტე ლუპოსოში პროვინციის კომუნიკაციების ინფრასტრუქტურა საკმაოდ ღარიბია. ავტოსაგზაო ქსელი იმყოფება ცუდ მდგომარეობაში. ↑ Statoids.com ↑ 2022 Census of Population and Housing - Zambia
ჩრდილო-დასავლეთის პროვინცია (ზამბია)

ჩრდილო-დასავლეთის პროვინცია (ინგლ. Northwestern Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი სოლვეზი. ჩრდილო-დასავლეთის პროვინციის გავლით მიედინება 3 დიდი მდინარე: ზამბეზი, კაფუე და კაბომპო. გვალვის პერიოდში, რომელიც გრძელდება მაისიდან ივლისის ჩათვლით, ამინდი მშრალი და გრილია, ღამის ტემპერატურაა 0-10 °C, დღის 15-25 °C. აგვისტოდან თბება 30 °C-მდე და ჰაერი ხდება უფრო ნოტიო. თავსხმა წვიმები მოდის დეკემბრიდან აპრილის ჩათვლით, დგება სიცხე და ნოტიო ამინდი. ამ პერიოდში წვიმა მოდის თითქმის ყოველდღე. 2010 წლის მონაცემებით პროვინციის მოსახლეობის რაოდენობა შეადგენს 727 044 ადამიანს. ეს ყველაზე მცირედ დასახლებული და ყველაზე ნაკლებად განვითარებული პროვინციაა ზამბიაში. მოსახლეობის დაახლოებით 87 % ეწევა ნახევრადმომთაბარე ცხოვრებას. აქ ფული თითქმის არ გამოიყენება. ადმინისტრაციული თვალსაზრისით ჩრდილო-დასავლეთის პროვინცია დაყოფილია 8 რაიონად: ჩავუმა იკელენგე კაბომპო კასემპა მუფუმბვე მვინილუნგა სოლვეზი ზამბეზი ↑ Statoids.com
გიორგი ბარნაბიშვილი

გიორგი კირილეს ძე ბარნაბიშვილი (დ. 12 იანვარი, 1917, ქ. ოდესა ― გ. 23 მარტი, 1982, თბილისი) — ქართველი ვიოლინჩელისტი და პედაგოგი. საქართველოს ხელოვნების დამსახურებული მოღვაწე, თბილისის სახელმწიფო კონსერვატორიის პროფესორი (1968). სსრკ სახელმწიფო პრემიის ლაურეატი (1952). 1939 წელს დაამთავრა თბილისის სახელმწიფო კონსერვატორია ჩელოს კლასი 1953 წლიდან იყო საქართველოს ფილარმონიის სოლისტი, 1941 წლიდან თბილისის კონსერვატორიის პედაგოგი, ჩელოსა და კონტრაბასის კათედრის გამგე (1965). 1944–1973 წლებში უკრავდა საქართველოს სახელმწიფო სიმებიან კვარტეტში, რომელმაც 1952 წელს მონაწილეობა მიიღო სიმებიან კვარტეტთა საერთაშორისო კონკურსში ქ. პრაღაში და ლაურეატის წოდება დაიმსახურა. მისი მოწაფეები იყვნენ ე. ისაკაძე, თ. გომელაური, ე. სანაძე, რ. მაჩაბელი და სხვები. 1952 — საქართველოს სსრ დამსახურებული არტისტი 1952 — სსრკ სახელმწიფო პრემია (კვარტეტთან ერთად) 1982 — საქართველოს სსრ ხელოვნების დამსახურებული მოღვაწე ტორაძე გ., ქართული საბჭოთა ენციკლოპედია, ტ. 2, თბ., 1977. — გვ. 212. ტორაძე გ., ენციკლოპედია "საქართველო", თბ., 1997 გიორგი ბარნაბიშვილი — საქართველოს ბიოგრაფიული ლექსიკონი ↑ საქართველოს სსრ-ის უმაღლესი საბჭოს უწყებები. 1952. № 3. გვ. 3.
სამხრეთის პროვინცია (ზამბია)

სამხრეთის პროვინცია (ინგლ. Southern Province) — ზამბიის 10 პროვინციიდან ერთ-ერთი. ადმინისტრაციული ცენტრი — ქალაქი ჩომა. 2013 წლამდე პროვინციის ადმინისტრაციული ცენტრი იყო ქალაქი ლივინგსტონი, რომლის შორიახლოსაც მდებარეობს ქვეყნის მთავარი ტურისტული ღირსშესანიშნაობა — ჩანჩქერი ვიქტორია. პროვინციის ფართობი შეადგენს 85 283 კმ²-ს. სამხრეთით ესაზღვრება ზიმბაბვეს, ბოტსვანას და ნამიბიას, რომლებთანაც სახელმწიფო საზღვარი გადის მდინარე ზამბეზიზე და კარიბის ტბაზე. ჩრდილოეთის და ჩრდილო-აღმოსავლეთის საზღვრებს ცენტრალურ პროვინციასთან და ლუსაკის პროვინციასთან ქმნის მდინარე კაფუე. საზღვარი დასავლეთის პროვინციასთან (დასავლეთით) გადის ტექის ხის ტყეებთან ქალაქ მულობეზისთან ახლოს. 2010 წლის მონაცემებით პროვინციის მოსახლეობის რაოდენობა შეადგენს 1 589 926 ადამიანს. ადმინისტრაციული თვალსაზრისით სამხრეთის პროვინცია დაყოფილია 15 რაიონად: ჩომა გვემბე კაზუნგულა იტეჟი-ტეჟი კალომო ლივინგსტონი მაზაბუკა მონზე სიავონგა ნამვალა სინაზონგვე ჩიკანკატა ჩირუნდუ პემბა ზიმბა სამხრეთის პროვინცია — ზამბიის უდიდესი სასოფლო-სამეურნეო რეგიონი, აწარმოებს სიმინდის მოსავლის დიდ ნაწილს. მაზაბუკის რაიონში ასევე იწარმოება ზამბიის შაქრის დიდი ნაწილი. ↑ Statoids.com ↑ 2022 Census of Population and Housing - Zambia
ანთიმ VI (კონსტანტინოპოლის პატრიარქი)

პატრიარქი ანთიმ VI (ბერძ. Πατριάρχης Άνθιμος Στ´; ერისკაცობაში ანთიმ იოანიდისი (ბერძ. Άνθιμος Ἰωαννίδης), ასევე კუტალიანოსი (ბერძ. Κουταλιανός); დ. 1782, კ. კუტალისი, მარმარილოს ზღვა, ოსმალეთის იმპერია — გ. 7 დეკემბერი, 1877) — კონსტანტინოპოლის პატრიარქი, პატრიარქის ტახტზე იმყოფებოდა სამჯერ: 1845–1848, 1853–1855 და 1871–1873 წლებში. პირველი პატრიარქობის პერიოდში დაასრულა პატრიარქ ფოტიოს I-ის კანონიზაცია. პატრიარქის ტახტიდან გდადგა 1848 წლის 18 ოქტომბერს. ცხოვრობდა კონსტანტინოპოლში და ათონის მთაზე. მისი მემკვიდრე გახდა ანთიმ IV, რომელიც მეორე ვადით გახდა პატრიარქი. ანთიმ VI მეორე ვადით პატრიარქია 1853–1855 წლებში. მესამედ პატრიარქი ხდება 1871 წლის 5 სექტემბერს, პატრიარქ გრიგორ VI-ის იძულებითი გადადგომის შემდეგ. 1872 წელს თავჯდომარეობდა კრებას, რომელმაც ბულგარელები სქიზმატიკოსებად გამოაცხადა. ანთიმ VI დაარქივებული 2013-05-10 საიტზე Wayback Machine.
Running Scared

„Running Scared“ — სიმღერა, რომლითაც აზერბაიჯანის წარმომადგენლები (ნიგარ ჯამალი და ელდარ გასიმოვი) წარდგნენ ევროვიზია 2011-ზე და გაიმარჯვეს.. სიმღერის ოფიციალური ვიდეო გადაიღეს ყირიმში. ↑ Eurovision Azerbaijan - Eldar & Nigar will represent Azerbaijan with the song "Running Scared"! (Download the original song in the continuation of article). Eurovisionaz.com. ციტირების თარიღი: 2011-05-19. ↑ (რუსული) Режиссер клипа азербайджанского дуэта Eldar & Nigar оценил шансы наших представителей на "Евровидении 2011". Day.az. 1 მაისი 2011. ↑ "Austriancharts.at – Ell/Nikki – Running Scared" (გერმანულად). Ö3 Austria Top 40. ↑ "Ultratop.be – Ell/Nikki – Running Scared" (ჰოლანდიურად). Ultratop 50. ↑ "Ultratop.be – Ell/Nikki – Running Scared" (ფრანგულად). Ultratip. ↑ RÚV - Vinsældalisti Rásar 2. RÚV. დაარქივებულია ორიგინალიდან — 9 ივნისი 2020. ციტირების თარიღი: 4 ივნისი 2011. ↑ "Chart Track: Week 20, 2011". Irish Singles Chart. ↑ "Dutchcharts.nl – Ell/Nikki – Running Scared" (ჰოლანდიურად). Single Top 100. ↑ Romanian Top 100. kissfm.ro (2011-05-15). ↑ Трижды платиновая. 2M. Lenta.ru (2012-04-06). ↑ ds. IFPI Slovakia Track Info: Eldar & Nigar, "Running Scared". Ifpicr.cz. დაარქივებულია ორიგინალიდან — 2016-03-03. ციტირების თარიღი: 2011-05-19. ↑ "Swisscharts.com – Ell/Nikki – Running Scared". Swiss Singles Chart. ↑ http://acharts.us/song/63320
მარიამ ბაუერი

მარიამ ბენიამინის ასული ბაუერი (დ. 29 მაისი [ძვ. სტ. 16 მაისი], 1909, თბილისი ― გ. 6 სექტემბერი, 1995, მოსკოვი, დაკრალულია თბილისში) — ბალეტის მსახიობი, საქართველოს სახალხო არტისტი (1955). 1923 წელს თბილისში დაამთავრა მ. პერინის ქორეოგრაფიული სტუდია. იმავე წელს ჩაირიცხა თბილისის ოპერისა და ბალეტის თეატრში. 1929-1930 წლებში სწავლობდა ლენინგრადის საბალეტო ტექნიკუმში. 1930-1960 წლებში კვლავ თბილისის ოპერისა და ბალეტის თეატრის სოლისტია. 1936-1942 წლებში მუშაობდა პედაგოგად თბილისის ქორეოგრაფიულ სტუდიაში. 1960 წლიდან თბილისის ოპერისა და ბალეტის თეატრის ბალეტმაისტერ-რეპეტიტორია. ბაუერს ახასიათებდა ექსპრესია, ცეცხლოვანი გრძნობა, მდიდარი ტექნიკა და მიმიკა. შეასრულა პარტიები: გულნარა (პუნის „კორსარი“), ზარემა (ასაფიევის „ბახჩისარაის შადრევანი“), თოჯინა (დელიბის „კოპელია“), ოდეტა (ჩაიკოვსკის „გედების ტბა“), ტაო-ხოა (გლიერის „წითელი ყაყაჩო“) და სხვა. ბაუერის ნიჭის თავისებურებანი განსაკუთრებით მკაფიოდ გამოვლინდა სახასიათო პარტიებში: ქუჩის მოცეკვავე (მინკუსის „დონ კიხოტი“), ესპანური ცეკვა (ჩაიკოვსკის „გედების ტბა“), ინდური ცეკვა (თორაძის „გორდა“, სსრკ სახელმწიფო პრემია, 1951) და სხვა. ქართული საბჭოთა ენციკლოპედია, ტ. 2, თბ., 1977. — გვ. 233. გვარამაძე ლ., ენციკლოპედია „საქართველო“, ტ. 1, თბ., 1997. — გვ. 370. მარიამ ბაუერი — საქართველოს ბიოგრაფიული ლექსიკონი
დასავლეთის პროვინცია (ზამბია)

დასავლეთის პროვინცია (ინგლ. Western Province) — ზამბიის 10 პროვინციიდან ერთ-ერთი, მოიცავს ადრე ცნობილ ბაროტსელენდის რეგიონს. ადმინისტრაციული ცენტრი — ქალაქი მონგუ. პროვინციის ფართობი შეადგენს 126 386 კმ²-ს. ტერიტორიის დიდი ნაწილი მდებარეობს მდინარე ზამბეზის ჭალაში, რომელიც გადაჭიმულია ჩრდილოეთით მდებარე მდინარეების კაბომპოს და ლუნგე-ბუნგოს მდინარე ზამბეზისთან შეერთების ადგილიდან, სამხრეთში მდებარე ნგონეს ჩანჩქერამდე. დეკემბრიდან ივნისამდე ხეობა იტბორება, რაც საკმაოდ მნიშვნელოვანია პროვინციის სოფლის მეურნეობისათვის და ხეობის განაპირა დასახლებული პუნქტების წყლით უზრუნველყოფისათვის. მდინარე ზამბეზიდან და მისი შენაკადებიდან დაშორებით რელიეფი შედგება ქვიშოვანი დიუნებისაგან, მშრალი ბალახოვანი მდელოებისაგან, სეზონური ჭაობებისაგან და მეჩხერი ტყეებისაგან. მდებარეობს ქვეყნის დასავლეთით. ესაზღვრება ჩრდილო-დასავლეთის პროვინციას ჩრდილოეთით, ცენტრალურ პროვინციას ჩრდილო-აღმოსავლეთით, სამხრეთის პროვინციას აღმოსავლეთით, ნამიბიას სამხრეთით და ანგოლას დასავლეთით. 2010 წლის მონაცემებით პროვინციის მოსახლეობის რაოდენობა შეადგენს 902 974 ადამიანს. პროვინციის მთავარი ეთნიკური ჯგუფია — ლოზი, რომელთა ტრადიციული საქმიანობაა მსხვილი რქოსანი საქონლის გამრავლება და შენახვა. ადმინისტრაციული თვალსაზრისით დასავლეთის პროვინცია დაყოფილია 16 რაიონად: კალაბო მიტეტე კაომა სიკონგო ლიმულუნგა ნკეიემა ლუამპა ნალოლო მულობეზი სიომა ლუკულუ მონგუ სენანგა სეშეკე მვანდი შანგომბო ↑ Statoids.com ↑ 2022 Census of Population and Housing - Zambia
ათწლეული

ათწლეული — ყველაზე ხშირად იგულისხმება კალენდარული ათწლეული, დროის პერიოდი, რომელიც მოიცავს ათ წელიწადს (იწყება 1 იანვარს და მთავრდება 31 დეკემბერს). ტერმინი „ათწლეული“ ასევე ხშირად გამოიყენება ნებისმიერი თვისების დროის 10-წლიანი პერიოდის აღსანიშნავად, მაგალითად: საქმიანობის ათწლეული; ორგანიზაციის ათწლეული და სხვა. Definition from Etymology Online
ნეჰირ ერდოღანი

ნეჰირ ერდოღანი (თურქ. Nehir Erdoğan; დ. 16 ივნისი 1980, იზმირი, თურქეთი) — თურქი მსახიობი. ნეჰირ ერდოღანი დაიბადა 1980 წლის 16 ივნისს თურქეთის ქალაქ იზმირში. იზმირში საშუალო განათლების მიღების შემდეგ, უმაღლესი განათლების მიღებისთვის ჩააბარა მარმარის უნივერსიტეტის ეკონომიკის ფაკულტეტზე, რომელიც 2002 წელს დაამთავრა. ამის შემდეგ ჩააბარა ამავე უნივერსიტეტის ტელერადიო მცოდნეობის ფაკულტეტზე. 2004 წელს სამი თვის მანძილზე ცხოვრობდა ლოს-ანჯელესში, სადაც სწავლობდა ინგლისურს. ამასთან ერთად ესწრებოდა "Eric Morris"-ის სამსახიობო კურსებს. ნეჰირ ერდოღანი Facebook-ზე ნეჰირ ერდოღანი Twitter-ზე ნეჰირ ერდოღანი Instagram-ზე ↑ Nehir Erdoğan Kimdir – Boyu – Kaç Yaşında? ↑ Boy Kilo Yaş Nehir Erdoğan ↑ Nehir Erdoğan sevgilisi ile evlendi! ↑ Nehir Erdoğan BİYOGRAFİ ↑ Nehir Erdoğan kimdir ↑ Nehir Erdoğan BİYOGRAFİSİ
აკაკი ბაქრაძე (გინეკოლოგი)

აკაკი ტრიფონის ძე ბაქრაძე (დ. 16 ივნისი [ ძვ. სტ. 3 ივნისი], 1890, სოფ. ხეითი, ახლანდელი ონის მუნიციპალიტეტი — გ. 30 იანვარი, 1979, თბილისი), ქართველი მეან-გინეკოლოგი. მედიცინის მეცნიერებათა დოქტორი (1955), პროფესორი (1957). საქართველოს მეცნიერების დამსახურებული მოღვაწე (1961). 1920 წელს დაამთავრა კიევის უნივერსიტეტის სამედიცინო ფაკულტეტი. 1921 წლიდან მუშაობდა თბილისის სხვადასხვა კლინიკისა და საავადმყოფოს გინეკოლოგიურ განყოფილებებში. 1957–1973 წლებში იყო თბილისის სახელმწიფო სამედიცინო ინსტიტუტის მეანობა-გინეკოლოგიის კათედრის პროფესორი. დაამუშავა ენდოკრინული ჯირკვლის ყვითელი სხეულის სტიმულაციის მეთოდიკა. შემოიღო საშვილოსნოს ყელის გახსნის ახალი მეთოდი. დაჯილდოებულია ლენინის ორდენით და მედლებით. ენციკლოპედია „საქართველო“, ტ. 1, თბ., 1997. — გვ. 373. ქართული საბჭოთა ენციკლოპედია, ტ. 2, თბ., 1977. — გვ. 240. აკაკი ბაქრაძე (გინეკოლოგი) — საქართველოს ბიოგრაფიული ლექსიკონი
ბაგრატ II (ქართველთა მეფე)

ბაგრატ II რეგვენი, ერისთავთა შორის ბაგრატ III (გ. 994) — ძე სუმბატ კურაპალატისა, ბაგრატიონი, ჯერ ერისთავთერისთავი 937 – 958, შემდეგ ქართველთა მეფე 958-994. 990 ბაგრატ II დავით III კურაპალატს დაეხმარა ადარბადაგანის ამირა მამლანისა და სხვა ამირების შეერთებული მხედრობის წინააღმდეგ ბრძოლაში ქ. ვალაშკერტთან. არსებობს მოსაზრება, რომ „რეგვენი“ ტახტზე ასვლის დროს მეტისმეტი ახალგაზრდობის გამო შეერქვა. თუმცა უნდა აღინიშნოს, რომ ეს სიტყვა თანამედროვე მნიშვნელობით გამოიყენებოდა ძველ ქართულ ენაშიც. შესაბამისად, ზედწოდება შესაძლოა უკავშირდებოდეს ბაგრატის პიროვნულ თვისებებს, უგუნურ, გაუმართლებელ, ანდა უბრალოდ, დაპირისპირებული ბანაკისთვის გაუგებარ და მიუღებელ გადაწყვეტილებებს. არ არის გამორიცხული, რომ ზედწოდება სწორედ პოლიტიკური შეფასების ნაწილი იყოს (ბაგრატ II ერთხანს დაპირისპირებული ჩანს ვაჟთან — გურგენთან და შვილიშვილთან — ბაგრატ III-სთან). ბოგვერაძე ა., ქართული საბჭოთა ენციკლოპედია, ტ. 2, თბ., 1977. — გვ. 128. ბოგვერაძე ა., ენციკლოპედია „საქართველო“, ტ. 1, თბ., 1997. — გვ. 315-316. ↑ ბუბა კუდავა, ბაგრატ II - რეგვენი თუ ახალგაზრდა?
კაფუე

კაფუე (ინგლ. Kafue River) — მდინარე აფრიკაში, მიედინება ზამბიის ტერიტორიაზე. მდინარე ზამბეზის მარცხენა შენაკადია. მდინარის სიგრძე 960 კმ-დან 1577 კმ-მდეა, მისი წყალშემკრები აუზის ფართობია — 154 829 კმ². წყლის საშუალო ხარჯი — 314 მ³/с. მდინარე კაფუეზე, 1974 წლიდან 1977 წლის ჩათვლით პერიოდში აშენდა იტეჯი-ტეჯის დამბა. კაშხლის სიმაღლეა 62 მეტრი, სიგრძე — 1800 მეტრი და წყალსაცავის ფართობია — 390 კმ². კაფუეს, როგორც აფრიკის სამხრეთ-ცენტრალური ნაწილის ბევრ სხვა მდინარეს, აქვს დიდი სეზონური ცვალებადობა, ისინი წყალუხვები არიან წვიმების სეზონის დროს და საკმაოდ წყალმეჩხერი მშრალ სეზონში. კაფუე სამხრეთ აფრიკის ერთ-ერთი დიდი მდინარეა. ↑ ბრიტანიკა ↑ 2.0 2.1 2.2 Harry N. Weza Chabwela, Wanga Mumba. CASE STUDY: ZAMBIA Integrating Water Conservation and Population Strategies on the Kafue Flats. დაარქივებულია ორიგინალიდან — 2012-10-23. ციტირების თარიღი: 2012-10-21.
ტრიპოლი (მრავალმნიშვნელოვანი)

ტრიპოლი შეიძლება აღნიშნავდეს: ტრიპოლი — სიდიდით და მნიშვნელობით მეორე ქალაქი ლიბანში, ისტორიული ფინიკიის დედაქალაქი ტრიპოლი — ლიბიის დედაქალაქი ტრიპოლი — ქალაქი საბერძნეთში, არკადიას რეგიონის დედაქალაქი
ალმელო

ალმელო (ნიდერლ. Almelo) — მუნიციპალიტეტი ნიდერლანდების პროვინცია ოვერეისელში. 1830 წელს ალმელომ მიაღწია ტექნოლოგიურ რევოლუციას, პირველი ორთქლის ძრავის სახით, რომელმაც ბიძგი მისცა ქარხნების ახალ ტექნოლოგიაზე გადასვლას. ალმელოს მუნიციპალიტეტი საინტერესოა თავისი არქიტექტურით. აქ შემონახულია ბევრი ძველი ეკლესია და სასახლე. ↑ Карта города Алмело 1867 года ↑ Карта управления Алмело 1867 года
ალექსანდრე ბაქრაძე

ალექსანდრე კონსტანტინეს ძე ბაქრაძე (დ. 5 მაისი, 1925, ქუთაისი — გ. მაისი, 2009) — ქართველი არქიტექტორი, საქართველოს დამსახურებული არქიტექტორი (1971). 1955 წელს დაამთავრა თბილისის სამხატვრო აკადემია, 1971-იდან იქვე ეწევა პედაგოგიურ მოღვაწეობას, 1972-იდან დეკორაციულ-გამოყენებითი ხელოვნების კათედრის გამგეა. ბაქრაძის მთავარი ნამუშევრებია: საცხოვრებელი სახლი ბარნოვის ქუჩაზე (1958), ობელისკი-შემოსასვლელი თბილისის 1500 წლისთავის აღსანიშნავად (1958), 300 არაგველის მემორიალი, სასტუმრო „ივერიის“ რესტორნის მთავარი და აღმოსავლური დარბაზები და ღამის ბარი (1967), სასტუმრო „თბილისის“ ღამის კლუბი „მუხამბაზი“ (1973, ყველა თბილისი), სამამულო ომში დაღუპულ გმირთა მემორიალი (1966, ქ. სიღნაღი). 1925 წლის რუსეთის აგრესიის წინააღმდეგ მებრძოლ იუნკერთა მემორიალი (2006, დაბა კოჯორი). ქართული საბჭოთა ენციკლოპედია, ტ. 2, თბ., 1977. — გვ. 240. საქართველოს პარლამენტის ეროვნული ბიბლიოთეკა
ჩამბეში

ჩამბეში (ინგლ. Chambeshi River) — მდინარე ზამბიაში. სათავე მდებარეობს მთებში, ზამბიის ჩრდილო-აღმოსავლეთში, ტანგანიიკის ტბასთან ახლოს, ზღვის დონიდან 1760 მეტრ სიმაღლეზე. მიედინება სამხრეთი მიმართულებით, 480 კმ-ის შემდეგ ჩაედინება მდინარე ლუაპულაში. მაისში, წვიმების სეზონის შემდეგ მდინარეს მოაქვს წყლის დიდი მასები, რომლებიც ავსებენ ჭაობებს და ტბორავენ საკმაოდ დიდ ჭალებს სამხრეთ-აღმოსავლეთში, რითაც ხელს უწყობს ბანგვეულუს ჭაობების ეკოსისტემის შენარჩუნებას. შემდეგ წყალი ჭაობებიდან გამოედინება მდინარე ლუაპულას გავლით. კასამას რაიონიდან იგი მიედინება აღმოსავლეთით 100 კმ-ზე უფრო მეტ მანძილზე და ჭაობებში შედგება არხების ლაბირინთებისგან, რომელთა სიგანე დაახლოებით 2 კმ-ს აღწევს. მდინარის ჭალა სიგანეში აღწევს 25 კმ-ს. კიდევ უფრო ქვემოთ, სადაც მდინარეს კვეთავენ კასამა-მპიკას ავტოსტრადის და ტაზარის რკინიგზის ხაზის ხიდები, მუდმივი არხის სიგანე შეადგენს დაახლოებით 100 მეტრს (400 მეტრამდე წყალდიდობისას). ↑ Brian Leith (Director): «Congo», Television Documentary broadcast by British Broadcasting Corporation, London, 2001. ↑ Google Earth accessed 4 February 2007
ღაზა

ღაზა (არაბ. غزة) — პალესტინისა და ღაზის სექტორის უდიდესი ქალაქი, ღაზის მუჰაფაზას ადმინისტრაციული ცენტრი. მოსახლეობა ნახევარ მილიონზე მეტი, ძირითადად პალესტინელები. არაოფიციალურად კონტროლდება რადიკალური ისლამური ორგანიზაცია ჰამასის მიერ. დასახლება შეიქმნა ძვ. წ. XV საუკუნეში, ისტორიის განმავლობაში კი მრავალი ხალხის და იმპერიის მმართველობის ქვეშ იმყოფებოდა. ის იყო ძველი ფილისტიმელების პენტაპოლისის ერთ-ერთი ქალაქი. ↑ „Gaza (Gaza Strip)“. International Dictionary of Historic Places. 4. Fitzroy Dearborn Publishers. 1996. pp. 87–290. ↑ Tel Aviv decides to retain contract with Gaza City as 'twin city' ↑ La Communauté Urbaine de Dunkerque a signé des accords de coopération avec:. Hôtel de ville de Dunkerque – Place Charles Valentin – 59140 Dunkerque. დაარქივებულია ორიგინალიდან — November 9, 2007. ციტირების თარიღი: 2008-01-28. ↑ Pessotto, Lorenzo. International Affairs - Twinnings and Agreements. International Affairs Service in cooperation with Servizio Telematico Pubblico. City of Torino. დაარქივებულია ორიგინალიდან — 2013-06-18. ციტირების თარიღი: 2013-08-06. ↑ خبرگزاری جمهوری اسلامی. .irna.ir. დაარქივებულია ორიგინალიდან — 2013-03-26. ციტირების თარიღი: 2013-03-26. ↑ Vennskapsbyer. Tromsø kommune, Postmottak, Rådhuset, 9299 Tromsø. დაარქივებულია ორიგინალიდან — 2007-10-27. ციტირების თარიღი: 2008-01-28. ↑ Cidades Geminadas. Câmara Municipal de Cascais. დაარქივებულია ორიგინალიდან — 2007-11-11. ციტირების თარიღი: 2008-01-28. ↑ Barcelona internacional – Ciutats agermanades Spanish. © 2006-2009 Ajuntament de Barcelona. დაარქივებულია ორიგინალიდან — 2012-11-27. ციტირების თარიღი: 2009-07-13. ↑ Cáceres prepara su hermanamiento con la palestina Gaza Spanish. © 2010 El Periódico de Extremadura. დაარქივებულია ორიგინალიდან — 2010-09-12. ციტირების თარიღი: 2010-09-01.
კანტილენა

კანტილენა (იტალ. cantilena < ლათ. cantus — სიმღერა) — მცირე ზომის ლირიკულ — ეპიკური სასიმღერო ლექსი (გამოკვეთილი მელოდიითა და მარტივი სასიმღერო წყობით) შუა საუკუნეების დასავლეთ ევროპის ქვეყნებში ან ნარნარი მელოდიური ჰანგი ხმიერი ან საკრავის შესრულებით. კანტილენა — სტატია ენციკლოპედია ბრიტანიკიდან (ინგლისური)